Idee: R200K  Musik: The Loops  Text: Jet Domani    Du dörsch kä Güff me ha.  Du musch jetzt grad heigah.    Es git kän Grund, dass ich mich so gah lah - Und es git kein Grund dass ich so blau bi. Es isch nüüt passiert, ich han nüüt erläbt und dä Glanz vom Abig isch scho staubig. Ich frögä mich, was mich da no hebt, doch das frög ich mich scho sit Schtunde. Und je länger ich mir  das überleg, isch au die Frag us em Ruum verschwunde.    S isch sicher nöd weis, aber villich gliich s'Bescht. Dänn nimmi halt no eis. Und gib mer de Rescht. Doch irgend ä Hand langet plötzli nach mim Bier. Wenn ich's richig verschtand, seit sie zu mir:    Lueg dich mal aa, du chasch fasch nümmä schtah. Du dörfsch kä Güff meh ha und scho gar kä Bier! Du häsch scho vill z'vill gha, du bisch scho vill z'lang da, du musch jetzt grad hei gah und zwar zu mir!    Du dörsch kä Güff  me ha.  Du musch jetzt grad heigah.    Was ich mir dadäbi tänk, isch mir schleierhaft. Klar isch nur, dass ich grausam schtei bi. Sie zieht mich aa fasch wie mit Zauberchraft und däbi sött ich scho lang dihei si. Und ich weiss nöd rächt, ob sie mich gretted hät, oder nur endgültig i'd Chnü zwunge. Ich versinkä tüüf, viel tüüfer als ich das sött. Und det gschpühri dütlich ihri Zunge.    Ich ringe mich uuf, das schaffi no grad. Ich hole tüüf Luft und ränne i's Bad. Under äm Hahnä günni  langsam Oberwasser. Won ich vor em Schpiegel schtahne chani's fasch nöd fasse.    Lueg dich mal aa, du chasch fasch nümmä schtah. Du dörfsch kä Güff meh ha und scho gar kä Bier! Du häsch scho vill z'vill gha, du bisch scho vill z'lang da, du musch jetzt grad hei gah und zwar zu mir!    Du dörsch kä Güff me ha.  Du musch jetzt grad heigah.  Du dörsch kä Güff me ha.  Du musch jetzt grad heigah.  Du dörsch kä Güff me ha.  Du musch jetzt grad heigah.  Du dörsch  kä Güff me ha.  Du musch jetzt grad heigah.